Document ID: 31992R0211

KOMISSION ASETUS (ETY) N:o 211/92,
annettu 30 päivänä tammikuuta 1992,
interventiovoin erityismyynnistä Neuvostoliittoon vientiä varten annetun asetuksen (ETY) N:o 863/91 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito-ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1630/91(2), ja erityisesti sen 6 artiklan 7 kohdan,
sekä katsoo, että
komission asetuksessa (ETY) N:o 863/91(3), sellaisena kuin se on viimeksi muutettuna asetuksella (ETY) N:o 3265/91(4), säädetään interventiovoin erityismyynnistä Neuvostoliittoon vientiä varten pysyvällä tarjouskilpailumenettelyllä 30 päivään marraskuuta 1991 asti; ottaen huomioon viimeaikaiset poliittiset muutokset Neuvostoliitossa ja erityisesti eri tasavaltojen itsenäistymisen sekä määräsatamissa tietyn aikaa ilmenneet vaikeudet tietyn aikaa, tuontia entisen Neuvostoliiton alueelle olisi pidettävä tapahtuneena laivan ja sen sisällön toimivaltaisten viranomaisten todistamalla saapumishetkellä määräsatamaan; on ymmärrettävää, että vakuutta määräpaikkaan viemiseksi ei voida vapauttaa ennen kuin kaikki komission asetuksen (ETY) N:o 569/88(5) 18 artiklassa tarkoitetut todisteet tuonnista ja kulutukseen saattamisesta entisen Neuvostoliiton alueella on esitetty, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 863/91 5 artiklan 1 kohdan ensimmäiseen alakohtaan seuraavasti:
"Mikäli voi tuodaan laivalla, tuontia pidetään toteutettuna laivan saapumishetkellä määräsatamaan johonkin entisen Neuvostoliiton alueella sijaitsevaan maahan. Jos voita sisältävä laiva saapuu ennen 1 päivää tammikuuta 1992 tuontipaikan valtiollisten, paikallisten tai alueellisten toimivaltaisten viranomaisten on todistettava se. Voin kulutukseen saattaminen voidaan kuitenkin tehdä tuontipäivän jälkeen."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan tarjouskilpailujen N:o 8, N:o 9 ja N:o 10 osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 1992.

Labels: 3
17
18